**Zmluva o dielo č.:**

uzavretá podľa § 536 zákona č. 513/1991 Z. z. Obchodný zákonník a znení neskorších predpisov medzi týmito zmluvnými stranami

**I.**

**Zmluvné strany**

**1. Objednávateľ :**  Obec Belá

Sídlo: Obecný úrad Belá č. 32, 943 53 Belá

V zastúpení: Ignác Tóth, starosta obce

IČO: 00 308 781

DIČ: 2021060503

IBAN: SK63 0200 0000 0001 7532 1172

SWIFT/BIC: SUBASKBX

(ďalej len *„objednávateľ****“***)

**2. Zhotoviteľ:**

Názov:

Sídlo:

Zápis v: Obchodnom registri okresného súdu: ..., oddiel...., vložka č. .. V zastúpení:

Bankové spojenie:

č. účtu:

IČO:

DIČ:

SWIFT/BIC

IBAN

( ďalej len „*Zhotoviteľ*“)

**II.**

**Preambula**

* 1. Objednávateľ má záujem na odbornej a  kvalitnej realizácii diela spočívajúcej vo vykonaní predmetu zmluvy.
  2. Zhotoviteľ prehlasuje, že on ako aj ním zmluvne poverení zamestnanci sú odborne kvalifikovaní a spôsobilí k vykonávaniu týchto služieb podľa slovenských právnych predpisov a noriem a tieto služby objednávateľovi ponúka.

**III.**

**Predmet zmluvy**

3.1 Zhotoviteľ sa zaväzuje vykonať pre objednávateľa dielo: ***„Rekonštrukcia a modernizácia priestorov materskej školy na komunitné centrum Belá“*** (ďalej len „*dielo*“ alebo „*predmet zmluvy*“) v súlade s výzvou na predkladanie ponúk zo dňa*.*: **20.11.2017** a s cenovou ponukou predloženou zhotoviteľom zo dňa: XX.XX.2017.

3.2 Predmet zmluvy spočíva v realizácii stavebných prác zameraných na rekonštrukciu a modernizáciu priestorov materskej školy v obci Belá na komunitné centrum Belá.

Bližšia špecifikácia činností je uvedená vo výkaze výmer, ktorý tvorí prílohu č. 1. tejto zmluvy.

3.3 Objednávateľ sa zaväzuje vykonané dielo v zmysle tejto zmluvy prevziať a zaplatiť cenu určenú v čl. V., bod 5.2.

**IV.**

**Miesto a lehota vykonania diela**

* 1. Lehota vykonania diela je: **3 mesiace** odo dňa nadobudnutia účinnosti tejto zmluvy. Objednávateľ sa zaväzuje poskytnúť zhotoviteľovi včas a v potrebnej kvalite potrebnú súčinnosť, najmä – umožní prístup k budove domu smútku.
  2. Miesto vykonania diela: katastrálne územie obce **Belá, materská škola.**
  3. Dielo sa považuje za vykonané až dňom protokolárneho potvrdenia vykonania predmetu tejto zmluvy. Objednávateľ nie je povinný prevziať dielo, ak nebolo vykonané v súlade s touto zmluvou. V takom prípade sa nedostatky spíšu do protokolu a určí sa lehota ich odstránenia.

**V.**

**Cena a platobné podmienky**

* 1. Cena je stanovená dohodou zmluvných strán v zmysle zákona NR SR č.18/1996 Z.z. o cenách v znení neskorších predpisov a považuje sa za cenu pevnú a nemennú, platnú počas celej doby trvania zmluvy.
  2. Zmluvné strany sa dohodli na jednotkových cenách jednotlivých položiek diela podľa prílohy č.1 tejto zmluvy. Zhotoviteľ podpisom tejto zmluvy potvrdzuje, že príloha č.1 tejto zmluvy obsahuje všetky položky, ktoré sú potrebné na zhotovenie diela tak, ako je dielo definované podľa tejto zmluvy.
  3. Maximálny finančný objem (zmluvná cena) nemusí byť počas platnosti tejto zmluvy objednávateľom úplne vyčerpaný. Zhotoviteľ sa zaväzuje, že voči objednávateľovi nebude uplatňovať žiadne sankcie z dôvodu nevyčerpania dohodnutého maximálneho finančného objemu podľa tohto článku tejto zmluvy. Zmluvná cena je dohodnutá ako cena bez DPH. V prípade legislatívnej zmeny týkajúcej sa DPH bude DPH fakturovaná v zmysle platných právnych predpisov.
  4. V jednotkových cenách diela sú zahrnuté všetky náklady zhotoviteľa, ktoré mu vzniknú pri výkone diela podľa tejto zmluvy, vrátane nákladov súvisiacich s dopravnými nákladmi, nakladaním a odvozom odpadu, úprava skládky, a zneškodnenie odpadu.
  5. Celková cena diela je: ***doplní zhotoviteľ*** **EUR bez DPH**, slovom: ***doplní zhotoviteľ****.* Zmluvná cena je dohodnutá ako cena bez DPH. V prípade legislatívnej zmeny týkajúcej sa DPH bude DPH fakturovaná v zmysle platných právnych predpisov.
  6. Cena za dielo bude objednávateľom uhradená na základe zhotoviteľom vystavených faktúr. Zmluvné strany sa dohodli, že zhotoviteľ bude fakturovať prevedené práce mesačne na základe objednávateľom odsúhlaseného súpisu vykonaných prác. Poslednú, konečnú faktúru vo výške minimálne 5% zmluvnej ceny vystaví zhotoviteľ po podpísaného odovzdávacieho/preberacieho protokolu. Každá faktúra zhotoviteľa musí obsahovať:
* označenie faktúry a čísla IČO, DIČ, IČ DPH
* názov a sídlo zhotoviteľa a objednávateľa, vrátane čísiel bankových účtov
* predmet plnenia, názov projektu
* číslo zmluvy o dielo, príp. dodatku k zmluve o dielo
* cena uskutočnených prác od začiatku
* odpočet doposiaľ uhradenej čiastky
* účtovaná čiastka – základ DPH, jednotkovú cenu bez DPH, sadzbu DPH, sumu DPH spolu a cenu s DPH spolu, ak je zhotoviteľ platcom DPH
* dátum vykonania diela
* deň vystavenia a splatnosti faktúry
* podpis oprávneného zástupcu, odtlačok pečiatky
  1. Úhrada faktúr bude realizovaná prevodným príkazom na účet zhotoviteľa uvedeným v tejto zmluve. Lehota splatnosti faktúry je 60 dni odo dňa doručenia faktúry objednávateľovi, pričom zmluvné strany nepovažujú túto lehotu splatnosti za neprimeranú vzhľadom na skutočnosť, že predmet zmluvy bude objednávateľ refundovať z prostriedkov pridelenej dotácie. Objednávateľ nie je v omeškaní s úhradou faktúry, ak v posledný deň lehoty splatnosti zadá príkaz na jej úhradu svojmu peňažnému ústavu.
  2. Faktúra musí spĺňať predpísané náležitosti v zmysle zákona č. 222/2004 Z. z. o DPH v znení neskorších predpisov, alebo v prípade, ak zhotoviteľ nie je platca DPH v zmysle zákona č. 431/2002 Z. z. o účtovníctve v znení neskorších predpisov.
  3. Zmluvné strany sa dohodli na možnosti využitia preddavkových/zálohových platieb za dielo. Objednávateľ je oprávnený vyplatiť zhotoviteľovi prostredníctvom preddavkových/zálohových platieb 100% ceny za dielo. Pri uplatnení preddavkových/zálohových platieb podľa tohto bodu sa ustanovenia tohto článku a zmluvy použijú primerane. Toto ustanovenie sa použije len po vzájomnom súhlase zmluvných strán a za predpokladu požiadavky na takúto platbu zo strany poskytovateľa dotácie.
  4. V prípade potreby vykonania práce naviac, ktoré objednávateľ ani pri zachovaní odbornej starostlivosti nemohol predvídať, sa tieto práce vykonajú v súlade s ustanoveniami platného zákona o verejnom obstarávaní. Jednotkové ceny naviacprác bude účtovať zhotoviteľ v zmysle oceneného výkazu výmer, ktorý tvorí prílohu tejto zmluvy.

**VI.**

**Práva a povinnosti zmluvných strán**

* 1. Zhotoviteľ sa zaväzuje:

1. vykonávať predmet zmluvy kvalitne, podľa požiadaviek objednávateľa, v súlade s platnými právnymi predpismi,
2. upozorniť objednávateľa na všetky okolnosti, ktoré by mohli ohroziť alebo znemožniť riadne vykonanie predmetu zmluvy,

* 1. Objednávateľ sa zaväzuje:

1. poskytnúť zhotoviteľovi potrebnú súčinnosť na riadne vykonanie diela,
2. vyplatiť zhotoviteľovi dohodnutú cenu za vykonané dielo v uvedenej lehote splatnosti,

**VII.**

**Zodpovednosť za škodu a vady diela**

7.1. Zhotoviteľ zodpovedá za škody, ktoré spôsobí objednávateľovi alebo tretím osobám v súvislosti s vykonávaním diela podľa tejto zmluvy.

7.2. Ak vznikne objednávateľovi škoda na veciach, právach alebo iných majetkových hodnotách v dôsledku porušenia povinností uvedených v tejto zmluve zo strany zhotoviteľa, je zhotoviteľ za tieto škody zodpovedný a je povinný objednávateľovi uhradiť tieto vzniknuté škody. Formou úhrady vzniknutej škody je peňažná náhrada vzniknutej škody.

7.3. Ak vznikne škoda spôsobená neoprávneným vstupom zhotoviteľa na pozemky tretích osôb, alebo ich poškodením spôsobeným zhotoviteľom pri výkone diela alebo ak dôjde k poškodeniu majetku tretích osôb spôsobeného zhotoviteľom v súvislosti s výkonom diela zodpovedá za ne zhotoviteľ.

7.4. Ak škodu spôsobila tretia osoba, ktorej zhotoviteľ zveril plnenie svojej povinnosti, za škodu zodpovedá zhotoviteľ.

7.5. Zhotoviteľ zodpovedá za to, že dielo bude vykonané v súlade s ustanoveniami tejto zmluvy, podľa technických noriem, interných predpisov objednávateľa a všeobecne záväzných právnych predpisov, že bude spôsobilé k zmluvnému účelu a že bude mať vlastnosti dohodnuté v zmysle tejto zmluvy. Zhotoviteľ dáva na dielo záruku v dĺžke **trvania 60 mesiacov**. Záručná doba začína plynúť dňom podpísania preberacieho protokolu o odovzdaní a prevzatí diela podľa tejto zmluvy.

7.6. Vady diela, ktoré sa vyskytnú v záručnej dobe, musí objednávateľ bez zbytočného odkladu reklamovať písomne, s uvedením popisu ako sa prejavujú. Za písomnú reklamáciu sa považuje aj zaslanie emailovej správy na kontaktnú emailovú adresu doplní zhotoviteľ. Zhotoviteľ je povinný písomne sa vyjadriť k reklamácii do 10 pracovných dní po jej doručení. Ak sa v tejto lehote nevyjadrí, bude sa táto skutočnosť považovať za uznanie reklamácie zhotoviteľom. Vady je zhotoviteľ povinný odstrániť bezodkladne a bezodplatne, najneskôr však do 30 dní odo dňa uplatnenia reklamácie objednávateľom. V prípade, že zhotoviteľ vady v tejto lehote neodstráni, má objednávateľ oprávnenie odstrániť vadu sám alebo prostredníctvom tretích osôb na náklady zhotoviteľa. Tým nie je dotknuté právo objednávateľa na zmluvnú pokutu a/alebo náhradu škody.

7.7. Záručná doba bude predĺžená vždy o časové obdobie po prevzatí diela, počas ktorého bolo dielo alebo jeho časť reklamovaná a to o dobu odo dňa uplatnenia oprávnenej reklamácie podľa tejto zmluvy do odstránenia reklamovanej vady. V prípade výmeny veci, ktorá je súčasťou diela, alebo jej časti za novú, začína plynúť nová záručná doba ohľadom vymenenej veci v trvaní 60 mesiacov.

**VIII.**

**Zmluvné pokuty**

8.1. Pre prípad nedodržania podmienok tejto zmluvy dohodli zmluvné strany nasledovné zmluvné pokuty a sankcie:

1. Za omeškanie zhotoviteľa s vykonaním predmetu zmluvy má objednávateľ voči zhotoviteľovi nárok na zmluvnú pokutu vo výške 0,05 % z hodnoty predmetu zmluvy za každý, aj začatý deň omeškania. Zaplatením zmluvnej pokuty nezaniká nárok objednávateľa na prípadnú náhradu škody.
2. V prípade omeškania objednávateľa s úhradou faktúry môže zhotoviteľ účtovať objednávateľovi úroky z omeškania v zmysle príslušných ustanovení Obchodného zákonníka.

8.2. Zhotoviteľ sa zaväzuje, že svoje pohľadávky voči objednávateľovi nepostúpi (ani s nimi nebude inak obchodovať) tretej strane bez písomného súhlasu objednávateľa. V prípade porušenia tohto dojednania je zhotoviteľ povinný uhradiť objednávateľovi zmluvnú pokutu vo výške 20 % z hodnoty pohľadávky, ktorú postúpil. Pre vylúčenie akýchkoľvek pochybností týmto nie je dotknutá neplatnosť takéhoto úkonu. Právo objednávateľa na náhradu škody tým nie je dotknuté.

8.3. Zhotoviteľ nie je oprávnený jednostranným úkonom započítať akúkoľvek svoju pohľadávku vyplývajúcu z tejto zmluvy proti pohľadávke objednávateľa.

8.4. Základom pre výpočet úrokov z omeškania a zmluvných pokút podľa tohto článku tejto zmluvy sú ceny bez DPH.

8.5. Sankcie dohodnuté v tejto zmluve hradí povinná strana nezávisle od toho, či a v akej výške vznikne druhej strane škoda porušením povinnosti, ktorú možno vymáhať samostatne.

**Článok IX**

**Prechod nebezpečenstva škody a vlastníctva**

9.1. Nebezpečenstvo škody na zhotovovanom diele prechádza na objednávateľa okamihom protokolárneho odovzdania a prevzatia diela v súlade s touto zmluvou.

9.2. Vlastnícke právo k dielu alebo k jeho zhotovenej časti má objednávateľ, vlastnícke právo k materiálom alebo inému hmotnému majetku zabudovávaného do diela a zaobstaraného zhotoviteľom prechádza v momente ich zabudovania do diela na objednávateľa.

**Článok X**

**Ukončenie zmluvy**

10.1. Zmluva môže zaniknúť:

a) dohodou zmluvných strán, ktorej súčasťou je i vysporiadanie vzájomných záväzkov a pohľadávok,

b) odstúpením od zmluvy.

c) výpoveďou ktorejkoľvek zmluvnej strane, pričom výpovedná lehota je 1 mesiac a začína plynúť v mesiaci, ktorý nasleduje po mesiaci, v ktorom bola výpoveď druhej zmluvnej strane doručená.

10.2. Objednávateľ je oprávnený odstúpiť od tejto zmluvy okrem prípadov uvedených v § 344 a nasl. Obchodného zákonníka aj v nasledovných prípadoch:

a) zhotoviteľ sa dostal do omeškania s vykonaním diela o viac ako 30 dní,

b) zhotoviteľ nezačne, preruší alebo zastaví vykonanie diela z iných dôvodov ako dôvodov na strane objednávateľa alebo z dôvodov skutočností, ktoré zhotoviteľ nemohol predvídať v čase uzatvorenia zmluvy ani pri vynaložení náležitej odbornej starostlivosti, ktorú možno od neho požadovať,

10.3. Zhotoviteľ je oprávnený odstúpiť od tejto zmluvy okrem prípadov uvedených v § 344 a nasl. Obchodného zákonníka aj v prípade ak sa objednávateľ dostane do omeškania s úhradou faktúry vystavenej podľa článku V. tejto zmluvy o viac ako 60 dní.

10.4. Zmluvné strany sa dohodli, že odstúpenie od zmluvy bude účinné odo dňa jeho doručenia druhej zmluvnej strane. V prípade odstúpenia od zmluvy predmet zmluvy alebo jeho časť, ktorá bola vykonaná a uhradená do momentu odstúpenia, sa stáva výhradným majetkom objednávateľa.

**Článok XI.**

**Povinnosti zhotoviteľa v súvislosti s priamymi subdodávateľmi**

* 1. Zhotoviteľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného zhotoviteľa.
  2. Zhotoviteľ je oprávnený poveriť časťou plnenia predmetu zmluvy len tých subdodávateľov, ktorí sú uvedení v zozname priamych subdodávateľov, ktorý tvorí prílohu č. 2 (ďalej len „príloha č. 2“) alebo ktorí budú do zoznamu subdodávateľov doplnený v súlade s bodom 11.3., resp. 11.4. Uvedené neplatí, ak ide o subdodávateľa, ktorý je výlučne dodávateľom tovaru.
  3. Zhotoviteľ je oprávnený počas trvania tejto zmluvy zmeniť subdodávateľa uvedeného v zozname priamych subdodávateľov len s predchádzajúcim písomným súhlasom objednávateľa. V písomnej žiadosti zhotoviteľa o udelenie súhlasu je zhotoviteľ povinný uviesť o subdodávateľovi všetky údaje uvedené v zozname priamych subdodávateľov. Objednávateľ písomne upovedomí zhotoviteľa o svojom rozhodnutí v lehote do 5 kalendárnych dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody. Ak sa objednávateľ v lehote podľa predchádzajúcej vety k žiadosti zhotoviteľa nevyjadrí, znamená to súhlas objednávateľa so subdodávateľom.
  4. Ak objednávateľ zistí, že subdodávateľ nie je schopný plniť si svoje záväzky alebo nevykonáva príslušnú časť predmetu zmluvy riadne, môže od zhotoviteľa okamžite požadovať náhradu za subdodávateľa. Zhotoviteľ je povinný spôsobom podľa bodu 11.3. žiadosti o náhradu vyhovieť najneskôr do 30 dní odo dňa doručenia žiadosti objednávateľa alebo v tejto lehote objednávateľovi oznámiť, že príslušný predmet plnenia bude plniť sám. Požiadavka objednávateľa na zmenu subdodávateľa podľa tohto bodu, nemá vplyv na povinnosť zhotoviteľa plniť na základe tejto zmluvy riadne a včas.
  5. Ak počas plnenia tejto zmluvy dôjde k zmene v subdodávateľoch, zhotoviteľ je povinný predložiť objednávateľovi aktuálny zoznam priamych subdodávateľov do piatich pracovných dní odo dňa uzatvorenia zmluvy s novým subdodávateľom (doplnenie subdodávateľa do zoznamu) alebo odo dňa skončenia zmluvy so subdodávateľom (vynechanie subdodávateľa zo zoznamu bez náhrady). Aktuálny zoznam bude predložený v rozsahu údajov podľa prílohy č. 3.
  6. Zhotoviteľ ku dňu uzatvorenia tejto zmluvy predložil objednávateľovi písomný a neodvolateľný súhlas osoby oprávnenej konať za subdodávateľa uvedeného v zozname priamych subdodávateľov s poskytnutím a spracovaním osobných údajov s náležitosťami podľa bodu 11.8. (ďalej len „súhlas so spracovaním osobných údajov“). Súhlas so spracovaním osobných údajov sa nevyžaduje v prípade osobných údajov, ktoré už boli zverejnené v súlade s platnými právnymi predpismi.
  7. Súhlas so spracovaním osobných údajov, je zhotoviteľ povinný predložiť aj v prípade doplnenia nového subdodávateľa do zoznamu priamych subdodávateľov spolu s aktuálnym zoznamom subdodávateľov.
  8. Súhlas so spracovaním osobných údajov musí obsahovať náležitosti podľa zákona č. 122/2013 Z. z. o ochrane osobných údajov a o zmene a doplnení niektorých zákonov, najmä údaj o tom, kto súhlas poskytol, komu sa tento súhlas dáva, na aký účel, rozsah osobných údajov a čas platnosti súhlasu. Súhlas na poskytnutie a spracovanie osobných údajov musí byť platný aspoň do uplynutia platnosti a účinnosti tejto zmluvy. Súhlas musí byť vlastnoručne podpísaný osobou, ktorá súhlas dáva.
  9. Ak zhotoviteľ poskytne objednávateľovi osobné údaje osoby oprávnenej konať za subdodávateľa bez predloženia súhlasu na spracovanie osobných údajov je povinný objednávateľovi nahradiť prípadnú škodu, ktorá by tým objednávateľovi vznikla vrátane prípadných sankcií zo strany štátnych orgánov.
  10. Zhotoviteľ je povinný písomne oznámiť objednávateľovi akúkoľvek zmenu údajov o subdodávateľovi, a to najneskôr do 10 dní od kedy sa o zmene dozvedel. Pod pojmom „údaje o subdodávateľovi“ sa myslí najmä údaje uvedené v prílohe č. 2. zmena právnej formy subdodávateľa, zmena základného imania subdodávateľa, začatie konkurzného konania, reštrukturalizačného konania alebo likvidácie subdodávateľa.

**Článok XII.**

**Povinnosti zhotoviteľa v súvislosti s registrom partnerov verejného sektora**

* 1. Zhotoviteľ vyhlasuje, že ku dňu podpísania tejto zmluvy je zapísaný v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „register partnerov verejného sektora“) a tiež každý zhotoviteľovi známy subdodávateľ v ktoromkoľvek rade, ktorý je partnerom verejného sektora je zapísaný v registri partnerov verejného sektora. Zhotoviteľ je povinný objednávateľovi písomne oznamovať každú zmenu zapísaných údajov o jeho osobe v registri partnerov verejného sektora alebo jeho výmaz z registra partnerov verejného sektora najneskôr do 5 dní odo dňa vykonania zmeny zapísaných údajov alebo výmazu.

*Zhotoviteľ vyhlasuje, že ku dňu podpísania tejto zmluvy nie je partnerom verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov. V prípade, že sa zhotoviteľ po podpise tejto zmluvy partnerom verejného sektora stane, je povinný o tejto skutočnosti písomne informovať objednávateľa najneskôr do 10 dní odo dňa nadobudnutia účinnosti právneho úkonu, na základe ktorého sa zhotoviteľ stal partnerom verejného sektora. V rovnakej lehote sa zhotoviteľ zaväzuje podať na registrujúci orgán návrh na zápis do registra partnerov verejného sektora (ďalej len „RPVS“).*

Odsek uvedený kurzívou je alternatíva k predchádzajúcemu odseku, uchádzač vyberie odsek podľa toho, či je zapísaný v PRVS alebo nie je. Nehodiaci sa odsek vymaže.

* 1. Zhotoviteľ sa zaväzuje zabezpečiť, aby sa na plnení predmetu tejto zmluvy resp. objednávky nepodieľali subdodávatelia, ktorí sú partnermi verejného sektora a nie sú zapísaní v registri partnerov verejného sektora.

**Článok XIII.**

**Záverečné ustanovenia**

13. 1. Pokiaľ v tejto zmluve nebolo dohodnuté niečo iné, vzájomné vzťahy zmluvných strán sa riadia ustanoveniami Obchodného zákonníka, subsidiárne ustanoveniami Občianskeho zákonníka a príslušnými právnymi predpismi Slovenskej republiky. Zmluvný vzťah sa bude riadiť právnym poriadkom platným na území Slovenskej republiky a na riešenie sporov je príslušný slovenský súd.

13.2. Táto zmluva môže byť menená a dopĺňaná len písomnými dodatkami podpísanými obidvoma zmluvnými stranami.

13.3. Zmluvné strany berú na vedomie, že objednávateľ v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov ako povinná osoba, túto zmluvu zverejní.

13.4. Táto zmluva nadobúda platnosť dňom jej podpísania oprávnenými zástupcami zmluvných strán a účinnosť v zmysle § 47a Občianskeho zákonníka v platnom znení dňom nasledujúcim po dni jej zverejnenia. Zhotoviteľ berie na vedomie, že objednávateľ zverejní zmluvu len v prípade získania finančnej dotácie z Programu rozvoja vidieka SR 2014 - 2020 resp. z iného dotačného fondu.

13.5. Zmluva je vyhotovená v 3 rovnocenných exemplároch, z ktorých objednávateľ obdrží 2 exempláre a zhotoviteľ obdrží 1 exemplár. Neoddeliteľnou súčasťou tejto zmluvy sú nasledovné prílohy:

Príloha č.1: Výkaz výmer

Príloha č.2: Zoznam subdodávateľov - vzor

13.6. Zhotoviteľ podpisom tejto zmluvy potvrdzuje, že sa v plnom rozsahu zoznámil s rozsahom a povahou diela, že sú mu známe technické a kvalitatívne podmienky k realizácii predmetu zmluvy, a že disponuje takými kapacitami a odbornými znalosťami, ktoré sú k vykonaniu diela potrebné.

13.7. Obe zmluvné strany vyhlasujú, že si túto zmluvu pred jej podpísaním prečítali, že bola uzavretá slobodne, vážne, určite a zrozumiteľne a na znak súhlasu s jej obsahom ju vlastnoručne podpisujú

V Belej, dňa: V , dňa:

**Za objednávateľa: Za Zhotoviteľa:**

–––––––––––––––––––––––––– ––––––––––––––––––––––––––

***Ignác Tóth***

*starosta obce*

**Príloha č. 1 – ocenený výkaz výmer**

**Doplní zhotoviteľ**

**Príloha č.2 - Zoznam subdodávateĽov - vzor**

|  |  |  |  |  |  |  |
| --- | --- | --- | --- | --- | --- | --- |
| P. č. | Meno a priezvisko /  Obchodné meno  alebo názov | Adresa pobytu  alebo sídlo | Identifikačné číslo  alebo dátum narodenia  (ak nebolo pridelené identifikačné číslo) | Predmet subdodávky | Podiel plnenia  (v %) | Zápis v Zozname  hospodárskych subjektov  (ÁNO/NIE) |
| 1. |  |  |  |  |  |  |
|  |  |  |  |  |  |  |
|  |  |  |  |  |  |  |